《还家得惊报复回避所》
宋代·陈著

北马又经山，传闻顷刻閒。
山将身坐断，家有梦飞还。
吞哭自怜甫，忍饥谁念颜。
真成伤箭鸟，翼翼怕虚弯。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。